హైదరాబాద్ (ఆంధ్రజ్యోతి బిజినెస్): తెలంగాణ, ఆంధ్రప్రదేశ్ రాష్ట్రాల్లో 4జి టవర్స్ ఏర్పాటుతో పాటు మొబైల్ నెట్వర్క్ను అప్గ్రేడ్ చేసేందుకు ప్రస్తుత ఆర్థిక సంవత్సరంలో 400 కోట్ల రూపాయల పెట్టుబడులు పెట్టనున్నట్లు బిఎస్ఎన్ఎల్ తెలంగాణ సర్కిల్ ఎల్ అనంతరామ్ వెల్లడించారు. మంగళవారం నాడిక్కడ బిఎ్సఎన్ఎల్ ఎపి సర్కిల్ (కంబైన్డ్) రాబడులను వెల్లడించిన సందర్భంగా ఆయన మాట్లాడుతూ.. 2018 జనవరి నాటికి తెలంగాణ, ఆంధ్రప్రదేశ్ రాషా్ట్రల్లో 4జి సేవలను అందుబాటులోకి తీసుకురావాలని చూస్తున్నామని, ఇందులో భాగంగానే ప్రతిపాదిత పెట్టుబడులతో 1150 4జి టవర్లను నెలకొల్పాలని నిర్ణయించినట్లు చెప్పారు.తెలంగాణలో 550, ఆంధ్రప్రదేశ్లో 600.. 4జి టవర్లను ఏర్పాటు చేస్తున్నట్లు పేర్కొన్నారు. 4జితో పాటు 1,282 3జి టవర్లు, కొత్త టెక్నాలజీతో కూడిన 2జి టవర్లను ఏర్పాటు చేయనున్నట్లు చెప్పారు. ఇప్పటికే కొన్ని ప్రాంతాల్లో పైలెట్ ప్రాజెక్ట్ ప్రాతిపదికన 4జి సర్వీసులను అందిస్తున్నట్లు ఆయన చెప్పారు. కాగా వైఫై హాట్స్పాట్స్ కోసం మరో 100 కోట్ల రూపాయల వరకు పెట్టుబడులు పెట్టనున్నట్లు అనంతరామ్ తెలిపారు.
hyderabad (aandhrajyoti bijines): telamgaana, andhrapradesh rashtrallo 4ji towers erpaatutho paatu mobail netvarknu upgrade chesenduku prastuta aardhika samvatsaramlo 400 kotla roopaayala pettubadulu pettanunnatlu bsnl telamgaana sarkil el anantaram velladinchaaru. mangalavaaram nadikkada bsnl epi sarkil (combined) raabadulanu velladinchina sandarbhamgaa aayana maatlaadutuu.. 2018 janavari naatiki telamgaana, andhrapradesh rashtrallo 4ji sevalanu andubaatuloki teesukuraavaalani chustunnamani, indulo bhagamgane pratipaadita pettubadulatho 1150 4ji toverlanu nelakolpaalani nirnayinchinatlu cheppaaru.telamgaanalo 550, aandhrapradeshlo 600.. 4ji toverlanu erpaatu chestunnatlu perkonnaru. 4jitho paatu 1,282 3ji toverlu, kotta technologytho kuudina 2ji toverlanu erpaatu cheyanunnatlu cheppaaru. ippatike konni praantaallo pilet praject praatipadikana 4ji sarveesulanu andistunnatlu aayana cheppaaru. kaga vaifai hotspats kosam maro 100 kotla roopaayala varaku pettubadulu pettanunnatlu anantaram telipaaru.